Vajce

Vajce (mimo biológie aj: vajíčko) je vajcová bunka vtákov alebo vajcorodých stavovcov (napr. plazov či vajcorodých cicavcov) spolu s jej ochrannými obalmi. 

Na obrázku vpravo je 8. – 11. vajcová bunka (t. j. vajíčko v zoologickom zmysle), 7. je primárny obal, ostatné čísla (okrem 14. a prípadne okrem 4. a 13.) sú terciárny obal (terciárny obal zahŕňa aj  bielko). 

Vajce vzniká v tele samice z oplodneného vajíčka a obsahuje všetko podstatné na narodenie a ďalší vývoj jedinca. Matka kladie jedno alebo viac vajec do vhodného prostredia, kde sa nejaký čas vyvíja samostatne až do vyliahnutia. U vajcorodých sa vajce vyvíja v tele matky a mláďatá sa liahnu tesne pred znesením (pôrodom), v jeho priebehu alebo hneď potom. Vzhľad vajec sa líši podľa živočíšneho druhu, ale ich obsah je vždy chránený pevnejším povrchom. Tvrdému a pórovitému povrchu vajca sa hovorí škrupina. Zo zárodočného terčíku sa môže vyvinúť mláďa, ale nemusí, ak je vajce neoplodnené. Zárodočnému terčíku sa hovorí očko alebo zárodok.

Referencie

Zdroj 

Biológia